LIT-UREKA เซ็น MOU ปล่อยสินเชื่อคู่ค้า เพิ่มสภาพคล่องทางการเงิน
LIT-UREKA เซ็น MOU สนับสนุนสินเชื่อเงินทุนหมุนเวียนคู่ค้า ช่วยเพิ่มสภาพคล่องทางการเงิน
17 ก.พ. 2559

นายนรากร ราชพลสิทธิ์ ประธานเจ้าที่บริหารและกรรมการผู้จัดการ บริษัท ยูเรกา ดีไซน์ จำกัด (มหาชน) หรือ UREKA เปิดเผยว่า บริษัทได้ลงนามในบันทึกข้อตกลงความร่วมมือ (MOU) กับบริษัท ลีซ อิท จำกัด (มหาชน) หรือ LIT
โดยมีวัตถุประสงค์สนับสนุนสินเชื่อเงินทุนหมุนเวียนคู่ค้า (Supplier Finance) ให้กับคู่ค้า (Supplier) ของยูเรกา ดีไซน์ เพื่อช่วยให้มีสภาพคล่องทางการเงินเพิ่มขึ้น มีเงินทุนหมุนเวียนหรือแหล่งเงินทุนในการดำเนินธุรกิจอย่างเพียงพอ และเป็นการเพิ่มความสัมพันธ์อันดีระหว่าง ยูเรกา ดีไซน์ กับ คู่ค้า (Supplier) ด้วย
ด้านนายสมพล เอกธีรจิตต์ กรรมการผู้จัดการ ของ LIT เปิดเผยว่า การพัฒนาผลิตภัณฑ์ทางการเงินนี้ (โครงการเพิ่มเงินทุนหมุนเวียนคู่ค้า หรือ LIT-Supplier Finance) เป็นการตอกย้ำเป้าหมายของ ลีซ อิท ในการไม่หยุดพัฒนาผลิตภัณฑ์ทางการเงินใหม่ๆ เพื่อตอบโจทย์ลูกค้าที่มาใช้บริการสินเชื่อให้ครบวงจรมากขึ้น
โดยคู่ค้าของ UREKA ที่เข้าร่วมโครงการจะได้รับสินเชื่อ เพื่อเพิ่มเงินทุนหมุนเวียน โดยได้รับชำระเงินทันทีภายหลังจากการส่งสินค้า ไม่ต้องรอให้ครบเครดิตเทอม และไม่ต้องใช้หลักทรัพย์ค้ำประกัน รวมถึงไม่มีภาระหรือค่าใช้จ่ายอื่นๆใดอีกในการจัดเก็บ,ติดตาม,ทวงถามหรือรับผิดชอบในหนี้นั้นอีก ซึ่งคาดว่าผลิตภัณฑ์ทางการเงินใหม่นี้จะเป็นการเพิ่มรายได้ให้กับบริษัทได้ในอนาคต